SEINet - Arizona Chapter - Lepidium densiflorum
common pepperweed, more...greenflower pepperweed, miner's pepperwort, miners pepperweed, peppergrass, pepperweed, prairie pepperweed Nike Steelers #22 William Gay White Men's Stitched NFL Elite Jersey
Nike Steelers #83 Heath Miller Black Men's Stitched NFL Elite USA Flag Fashion Jersey
Nike Steelers #84 Antonio Brown Black Team Color Men's Stitched NFL Elite Drift Fashion Jersey 5 Prinsip Finansial yang Harus dipahami Agar Terbebas dari Utang - Woop.id
Work•By Woop.id•15 Mei 2019 04:00 WIB DIE WITKRUISMONUMENT | Die Vryburger
Aan die Westelike hang van Ysterberg in die Polokwane distrik van Limpopo, naasliggend aan die N-1, lê die Witkruismonument ter gedagtenis aan diegene wat die lewe gelaat het in plaasmoorde sedert 2 Februarie 1990. Dit is die dag waarop die voormalige terroristeorganisasies, die A.N.C., die P.A.C. asook die S.A. Kommunistiese Party deur president F.W. de Klerk tydens die opening van die Parlement ontban is sodat onderhandelinge vir ‘n nuwe grondwetlike bedeling vir die Republiek van Suid-Afrika beding kon word. Amptelik was daar sedert dié datum dus geen rede meer vir gewapende aanvalle op plase waar die bewoners op wreedaardige wyse vermoor moes word nie. Die sogenaamde “Freedom Struggle” waarvolgens Swart Bevrydingsorganisasies gepoog het om die politieke mag in die land te verkry, het tot ‘n einde gekom.
Op 16 Junie 2004 het nagenoeg 300 lede van die gemeenskap vergader en wit metaalkruise aan die hange van Ysterberg geplant. Die kruise is met voorbedagte rede aan die helling van Ysterberg geplaas sodat die namiddagson dit duidelik sigbaar hou vir die toeris en motoris wat op die N-1 daar verby beweeg. Dit moet alle verbygangers bewus maak van die ongekende moordveldtog wat hier te lande gevoer word. Die feit dat die individuele kruise hoofsaaklik in ‘n kruisvorm geplant is, dien as stimulant vir die Christene se geloofsekerheid. Dr Neels Roelofse en sy eggenote, Rina, het die inisiatief geneem om hierdie projek van stapel te stuur.
Hierdie kruise is ter nagedagtenis aan diegene vanuit die Landbougemeenskap, ongeag ras, geslag, taal of kultuur, alle Boere, Gesinslede en Werkers, wat met hul lewens geboet het tydens aanvalle op die boerdery-gemeenskap sedert 1992. Soos Lord Roberts se veldtog van ‘n eeu tevore, toe hy op 16 Junie sy gewraakte proklamasie uitgevaardig het waardeur Boerewonings opgeblaas en plase vernietig moet word, word hier weereens gepoog om die land van sy voedselsekerheid te ontneem. Om hierdie rede het die nuutverkose bestuur van die Monument besluit om op die nasionale vakansiedag wat bekend staan as Jeugdag, maar binne die Afrikaner-kultuurgemeenskap Verskroeide-aardedag heet, ‘n jaarlikse Eerbetoonseremonie by die Witkruismonument te hou.
Die Witkruismonument is opgerig met drie punte wat die bestaansreg daarvan regverdig, te wete:- Hierdie duisende wit staalkruise is ter gedagtenis aan diegene wat die afgelope twee dekades as gevolg van plaasaanvalle die lewe gelaat het; dit is ‘n sigbare teken aan die toeris, binne- sowel as buitelands, van die onaanvaarbare menseslagting en gewelddadige aanslag op ons landbougemeenskap wat hier te lande plaasvind en waardeur ons voedselproduksie dramaties bedreig word; hierdie monument herinner ons waar ons hulp en troos te vinde is. Waar mensehande nie meer kan troos nie, waar mendsewoorde te kort skiet, daar vind die Afrikaner-kultuurgemeenskap spesifiek, en Suid-Afrikaners oor die algemeen troos en berusting in die Drie-enige God. By Jesus wat vir ons oortredinge aan die kruis gesterf het, maar weer opgewek is en tot in ewigheid tot ons troos en heil lewe.
Die Bestuur nooi die gemeenskap uit om op Maandag 17 Junie 2013 vanaf 09h30 by die monument te vergader vir vanjaar se Eerbetoonseremonie. Geleentheid sal aan naasbestaandes en organisasies gegee word om kranse te lê by die naambord, PLAASMOORDE. Daar sal ook verskeie stalletjies op die terrein wees waar verversings verkry kan word en Kraal Uitgewers sal ook ‘n stalletjie bedryf waar onder meer die hoog aangeslane boek, “Treurgrond”, te koop sal wees.
L.W. Die toegang tot die Monument is nie vanuit die N-1 bereikbaar nie. Vanaf Pietersburg ry mens met die Ou Potgietersrust-pad tot kort voor Ysterberg, waar die Geyser-pad regs uitdraai. Vanaf die Suide ry mens tot by die Nyl-Tolhek en hou links na Potgietersrust (Mokopane). Ry deur Potgietersrust en hou regs op die ou-pad (nie terug na die tolpad by die Zebietiela tolhek nie). Sodra oor die nek by Ysterberg gery is, kry u die Geyser-pad wat links uitdraai. Een kilometer verder is die veekrale van Lenette Hall, Vonkpos: [email protected] en Loopfoon: 083 376 7036 aan die linkerkant, en hul werf se uitdraai regs. Hulle verleen toestemming en hou ook die sleutel vir toegang tydens besoeke dwarsdeur die jaar.
AFRIKANER KULTUURLEIER 21 Mei 2013
8 thoughts on “DIE WITKRUISMONUMENT”
DuP du Plessis May 27, 2013 at 3:55 pm
“Aan die Westelike hang van Ysterberg in die Polokwane distrik van Limpopo, ”
Die intree-paragraaf van hierdie artikel rym net nie met die gees daarvan nie. Ek kan nie verstaan dat die plekname, wat deur die skuldiges aan hierdie plaasmoorde uitgedink was, gebruik kan word om die plek aan te dui, waar ons volk hulle moordslagoffers wil gedenk nie.
Gelukkig het die skrywer sy fout halfhartig in die laaste paragraaf probeer regstel (behalwe vir Mokowatsenaam en Zebiesnaaksenaam).
Nee wat, as ons toegee daaraan dat hulle ons plek-, straatname, taal en geskiedenis vermoor, moet ons nie huil as hulle ons kinders en ons vrouens in dieselfde proses ook vermoor nie.
Let wel, ek gee my volle ondersteuning aan die herdenkingsgeleenheid, maar nie hoe die Afrikaner Broeders steeds agteroorbuig om die ANC ter wille te wees nie.
Sheugnet May 28, 2013 at 11:14 am
Dup. Zebietiela is ‘n baie ou naam vanuit die voortyd. Mokopane, Bela Bela, Polokwane en al die ander is wel nuwe Suid Afrika-name.
DuP du Plessis May 28, 2013 at 11:32 am
Ek aanvaar dit is seker dieselfde plek as Zebedela, waar hulle die grootste lemoen-plaas in die Suidelike halfrond verwoes het, deur dit aan swart ‘opkomende’ afbrekende boere te skenk.
Charles May 28, 2013 at 12:06 pm
Dit is heeltemal teenstrydig dat iemand se moordenaars name vereer word deur die gebruik daarvan,as jy monumente bou om die mense wat deur hulle vermoor is te gedenk.Dit maak gladnie vir my sin nie en verstaan sal ek nooit nie.
Sheugnet June 1, 2013 at 6:04 pm
Ek wil graag ‘n vraag stel aan die nuutverkose bestuur van die monument. Nee twee vrae.
Eerste vraag: Aangesien die 16de Junie in die publiek se siening ‘Youth Day’ heet en ek in my 50 lewensjare nog nooit van ‘n huldedag nl. Verskroeide Aardedag gehoor het nie, was dit regtig nodig om die staande dag nl. die eerste Saterdag na 31 Mei te skrap in plek van hierdie kommunistiese dag?
My tweede vraag is dit: Steek daar waarheid in die gerug wat ek gehoor het nl. dat van nou af sal nie NET blanke mense wat vermoor is hier vereer word nie?
Ek sal werklik ‘n antwoord en verduideliking waardeer.
DuP du Plessis June 1, 2013 at 10:04 pm
Verw: “Steek daar waarheid in die gerug wat ek gehoor het nl. dat van nou af sal nie NET blanke mense wat vermoor is hier vereer word nie? ”
Dink jy nie dat die vehouding swart kruise teenoor wit kruise, darem verteenwoordigend van die demografie van die land wees nie?
Sheugnet June 2, 2013 at 7:42 pm
Nee, DuP. Vir my gaan dit nie om die lewering van daardie tipe bewys nie. Dit is ‘n bewys van die onskuldige bloed wat GETEIKEN is onder die blanke mense. As daar so nou en dan ‘n swarte in die pad kom en hy word ook van kant gemaak, is ek jammer daaroor, maar die monument gaan oor die blanke uitwissing wat plaasvind. Die projek van die Witkruismonument is van stapel gestuur as ‘n VOLKS-projek. Ongelukkig is dit so dat mense nie altyd doeltreffend betrek is om te help met instandhouding van die plek nie… en ongelukkig is dit ook so dat daar baie blankes is wat maar relatief ongevoelig teenoor die hele saak staan. Probeer jouself indink dat jy ‘n moeilike klipkoppie uitklim met ‘n blik verf en ‘n kwas in jou hand om daardie kruise weer wit te kry; panga in die hand om die bossies wat alles wil-wil toegroei uit te kap en 4 pond hamer om die kruise wat omgeval het weer in te kap. Dis ‘n liefdesarbeid. ‘n Mens doen dit nie sommer vir enige iemand nie… maar wel vir jou volksgenoot.
DuP du Plessis June 2, 2013 at 9:18 pm
Ek voel 100% dieselfde as wat jy oor hierdie saak voel.
Jammer, ek moes my siniese aanmerking in die vorige pos eerder aan diegene gerig het wat jou tweede vraag nog moet beantwoord.
Wil jy huis koop of verkoop? Soek jy ‘n Aktevervaardiger? Laat ek jou registrasie hanteer. Kontak my vir enige navrae. Ek werk landswyd. Persoonlike diens. EM Maritz Prokureurs Tel : 084 506 0692 E-pos: maritz[email protected]